paragraph_text: Rovaniemi je grad (fin. kaupunki, šve. stad) i općina u Finskoj. Upravno je središte i komercijalno središte najsjevernije finske provincije Laponije. Nalazi se deset kilometara južno od Arktičkog kruga, između brda Ounasvaare i Korkalovaare, na ušću rijeke Ounasjoki u rijeku Kemijoki. Grad i okolna seoska općina Rovaniemi (fin. Rovaniemen maalaiskunta) su spojeni u jednu jedinicu 1. siječnja 2006. godine. Nova općina je površine 8.016,72 četvornih kilometara i približnog broja stanovnika od 62.000. Gradsku povelju ima od 1960. godine.